**Mohamed Bazoum**, arabiaksi محمد بازوم, (s. 1. tammikuuta 1960) on nigeriläinen poliitikko, joka voitti maansa presidentinvaalit niiden toisella kierroksella vuonna 2021. Hänen virkakautensa alkoi 2. huhtikuuta 2021. Hänen edeltäjänsä oli Mahamadou Issoufou.

Ennen presidentinvaalikampanjaansa Bazoum on osallistunut Nigerin poliittiseen elämään kansanedustajana ja vuodesta 2016 alkaen sisäministerinä.Vaalikampanjassaan hän lupasi jatkaa uudistuksia, parantaa turvallisuutta ja vähentää maan etnisiä jakolinjoja.

Etninen ja poliittinen tausta
-----------------------------

Bazoum on arabi ja peräisin Ouled Slimanen arabiheimosta, joka asuu pääasiassa Etelä-Libyassa sekä Pohjois-Tšadissa. Koillis-Nigerissä, josta Bazoum on kotoisin, heimo on äärivähemmistö. Heimo on ollut poliittisesti Ranskan tukijoita toisen maailmansodan päättymisestä lähtien, mutta on kohdannut tuaregien ja varsinkin Tubu-kansan vastustusta.

Joulukuussa 1990 Bazoum oli eräs Parti Nigerien pour la Democratie et le Socialisme-Tarayya (PNDS) perustajista. Hän on ollut puolueen johtaja, joka kuuluu sosiaalidemokraattien Sosialistiseen Internationaaliin. Tämä on ollut voimavara Bazoumin suhdetoiminnan kannalta.

Ura presidenttinä
-----------------

Vuoden 2021 Nigerin vaaleja on pidetty esimerkkitapauksena siitä, miten valta vaihdetaan Sahelin alueella rauhanomaisesti. Vaalien tulos vahvistettiin 21. maaliskuuta 2021.

Mohamed Bazoum nimitettiin joulukuussa 2022 Länsi-Afrikan talous- ja rahaliiton (UEMOA) nykyiseksi presidentiksi järjestön valtion- ja hallitusten päämiesten 23. sääntömääräisessä huippukokouksessa Abidjanissa.

Vallankaappaus
--------------

26. heinäkuuta vuonna 2023 Nigeristä uutisoitiin, että Mohamed Bazoum on oman henkivartiokaartinsa saartamana presidentin palatsissa. Seuraavana päivänä maan televisiossa luettiin tiedotus, maan koko hallituksen syrjäyttämisestä. Ulkomaat, Länsi-Afrikan talousyhteisö ja Afrikan Unioni ovat tuominneet kaappauksen.

Sen jälkeen arveltiin, että Bazoum on yhä vaimonsa ja poikansa kanssa teljettynä presidentinpalatsiin. Hänen tyttärensä ovat opiskelemassa Euroopassa.

Nigerin hallitus ilmoitti 13. elokuuta 2023, että se halusi "nostaa syytteen toimivaltaisten kansallisten ja kansainvälisten viranomaisten edessä Mohamed Bazoumia ja hänen paikallisia ja ulkomaisia ​​rikoskumppaneitaan maanpetoksesta ja Nigerin sisäisen ja ulkoisen turvallisuuden heikentämisestä".

30. marraskuuta 2023 Mohamed Bazoumin perhe väitti, että he eivät olleet olleet enää yhteydessä häneen 18. lokakuuta 2023 jälkeen, ja tuomitsi joihinkin heistä kohdistuneet "väkivaltaiset pidätykset ja etsinnät".

Lähteet
-------

1. ↑  Niger's Mohamed Bazoum sworn in as president after failed coup *BBC News*.  2.4.2021. Viitattu 15.8.2023. (englanniksi)
2. ↑  Composition du gouvernement de la République du Niger : La Renaissance « acte 2 » en marche *ActuNiger*.  11.4.2016. Viitattu 15.8.2023. (ranskaksi)
3. ↑  Niger’s Bazoum offers stability over democracy.  *Emerald Expert Briefings*, 1.1.2019, oxan-db. vsk, nro oxan-db. doi:10.1108/OXAN-DB243255. ISSN 2633-304X. Artikkelin verkkoversio.
4. 1 2  Niger : dix choses à savoir sur Mohamed Bazoum, le ministre de l’Intérieur – Jeune Afrique *JeuneAfrique.com*.  4.9.2018. Viitattu 15.8.2023. (ranskaksi)
5. ↑  Giacomo Zandonini: Niger’s Mohamed Bazoum sworn in as president after coup bid *www.aljazeera.com*. Viitattu 15.8.2023. (englanniksi)
6. ↑  Mohamed Bazoum wins Niger's presidential runoff *Nation*.  23.2.2021. Viitattu 15.8.2023. (englanniksi)
7. ↑  Uemoa : Bazoum, croissance et inflation au menu du sommet des chefs d’État – Jeune Afrique *JeuneAfrique.com*.  5.12.2022. Viitattu 15.8.2023. (ranskaksi)
8. ↑  Sarah Dean,Niamh Kennedy,Larry Madowo: Niger soldiers claim power after president's own guards reportedly seize him *CNN*.  26.7.2023. Viitattu 15.8.2023. (englanniksi)
9. ↑  Nigerissä armeijan johto sanoo tukevansa vallankaappausta – presidentti on teljetty palatsiinsa *Yle Uutiset*.  27.7.2023. Viitattu 15.8.2023.
10. ↑  African Union, ECOWAS condemn ‘attempted coup d'état’ in Niger *France 24*.  26.7.2023. Viitattu 15.8.2023. (englanniksi)
11. ↑  Au Niger, l’armée affirme avoir renversé Mohamed Bazoum – Jeune Afrique *web.archive.org*.  27.7.2023. Viitattu 15.8.2023.
12. ↑  Coup d’État au Niger: qu’impliquent les accusations de la junte contre le président Mohamed Bazoum? *RFI*.  14.8.2023. Viitattu 15.8.2023. (ranskaksi)
13. ↑  voaafrique.com: [ NIGER
La famille du président nigérien déchu dit être sans nouvelles de lui] *Voa Afrique*.  1.11.2023. Viitattu 2.11.2023. (ranskaksi)

Aiheesta muualla
----------------

* Au Niger, Mohamed Bazoum, le compagnon de route devenu président, Christophe Châtelot, Le Monde 24.2.2021
* Niger: Bazoum wins presidential election runoff, Aurore Bonny, Anadolu Agency, 23.02.2021

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Puola

 |
|  |
| Muut | 
* IdRef

 |

 |